Baby Pac-Man

Baby Pac-Man estas hibrida labirinta videoludo kaj flipero eldonita en arkadejoj fare de Bally Midway la 11-an de oktobro 1982, naŭ monatojn post la eldono de Ms. Pac-Man. La maŝino konsistas el 13-cola videoekrano super mallongigita, horizontala flipera tablo. La kombinaĵo havas proksimume la sama grandecon kiel ordinara arkadmaŝino. 7,000 unuoj estis produktitaj entute.

 Ludomaniero  
La ludo komenciĝas sur la videoekrano, kie la ludanto kontrolas Baby Pac-Man tra labirinto. Ludmekanikoj similas al tiuj de Pac-Man per tio, ke la celo estas navigi la labirinton manĝante punktojn kaj evitante fantomojn. Kontraste al pli fruaj ludoj en la serio, la labirinto de Baby Pac-Man komenciĝas sen energiĉeloj, kiuj permesas al Baby Pac-Man manĝi la fantomojn. 

Anstataŭe, estas du vertikalaj deklivoj ĉe la malsupra rando de la ekrano, kiuj suspendas videoludadon kaj transdonas la ludon al la flipermaŝina tablo sub la ekrano, kiam la ludanto veturas malsupren per unu el ili.

 Flipera moduso  
La mekanika flipermaŝina sekcio funkcias kiel tradicia, kvankam malgranda flipermaŝina tablo. La ludanto trafas celojn per metala pilko, uzante du buton-operaciitajn ilojn. La ludanto povas gajni energiĉelojn, akiri novajn gratifikojn kaj pligrandigi sian rapidecon en la videoluda moduso. Post la perdo de pilko, la ludo rekomenciĝas sur la videoekrano, sed kun la deklivoj fermitaj. La ludanto devas purigi la labirinton aŭ perdi vivon por reaperigi la deklivojn. La ludo finiĝas kiam la ludanto elĉerpas siajn vivojn.

 Referencoj 

 Eksteraj ligiloj 
 Baby Pac-Man ĉe MobyGames
 Baby Pac-Man ĉe Killer List of Videogames

Kategorio:Videoludoj aperintaj en 1982
Kategorio:Labirintaj videoludoj
Kategorio:Arkadaj videoludoj
Kategorio:Fliperoj
Kategorio:Videoludoj kreitaj en Usono